আবুল হোসেন সবুজ, মাধবপুর থেকে ॥ মাধবপুরের আলোচিত ত্রিপল হত্যাকান্ডের ঘাতক শাহ আলম ওরফে তাহের উদ্দিনকে জিজ্ঞাসাবাদের জন্য ২ দিনের রিমান্ড মঞ্জুর করা হয়েছে। সিনিয়র জুডিশিয়াল ম্যাজিষ্ট্রেট সামসাদ বেগম এ আদেশ প্রদান করেন। মামলার প্রথম তদন্তকারী কর্মকর্তা মাধবপুর থানার ওসি (তদন্ত) সাজিদুল ইসলাম ঘাতক তাহের উদ্দিনকে জিজ্ঞাসাবাদের জন্য ১০ দিনের রিমান্ডের আবেদন জানান। গতকাল সোমবার আবেদনের শুনানি শেষে আদালত ২ দিনের রিমান্ড মঞ্জুর করেন। বর্তমানে মামলার তদন্তভার ডিবি পুলিশের হাতে রয়েছে। ইতিমধ্যে ৩ খুনের ঘটনায় পৃথক ৪টি অভিযোগ দায়ের করা হয়েছে। ফলে ৩ খুনের ঘটনাকে কেন্দ্র করে নানা রহস্যের সৃষ্টি হচ্ছে। খুনের প্রকৃত কারণ, ঘটনার সাথে কতজন জড়িত এবং কেন এই হত্যাকান্ড তা জানার জন্য উদগ্রীব হয়ে থাকিয়ে আছে জনগণ। ...